ག་ད་བ་མ་འ་དང་ལྔ།།འཕུལ་ཡིག་ལྔ་ཡིས་འཕུལ་བ་ན།༈།ག་ཡིས་འཕུལ་བ་བཅུ་གཅིག་དཔེར།།གཏན་དུ་གདན་སར་གནས་པའི་ཚེ།།ལན་གྲངས་གཅིག་དང་གཉིས་མིན་པར།།གཙུག་ལག་གཞུང་རྣམས་བློ་ལ་བཟུངས།།གཡེལ་མེད་བདེ་གཤེགས་གསུང་རབ་བལྟས།༈།ད་ཡིས་འཕུལ་བ་དྲུག་གིས་དཔེར།དཀར་པོ་དགེ་བའི་དངོས་གྲུབ་ཏུ།།དཔལ་འབྱོར་དབང་ཕྱུག་མི་དམན་ཐོབ།༈།བས་འཕུལ་བཅུ་ཡི་དཔེར་བརྗོད་ནི།བཀྲ་ཤིས་བགྲང་བས་བཅོམ་ལྡན་བཏུད།།བདུག་གིས་བཙུན་ཚུགས་ཚུལ་བཞིན་བཟུངས།།སྡིག་པ་བཤགས་ནས་དགེ་བ་བསགས།༈།མ་ཡིས་འཕུལ་བ་བཅུ་གཅིག་དཔེར།།མཁས་པ་མགོན་པོའི་མངོན་སུམ་དུ།།མཆི་ནས་མཇལ་བར་མཉེས་གྱུར་ཏེ།།མཐོ་བའི་མདུན་མ་གྲུབ་བམ་མནོ།།མཚན་མོའི་རྨི་ལྟས་མཛེས་པ་རྨིས།༈།འས་འཕུལ་བཅུ་ཡི་དཔེར་བརྗོད་ནི།འཁུན་ཅིང་འགུལ་བའི་ལུས་འཆང་སྟེ།།འཇའ་མོ་འཐད་པར་འདུག་ཅེས་ཏེ།།འཕྱོན་མ་འབོད་པར་འཚལ་ནས་འཛུད།།